Vir die verdwaalde ouer wat hulself op die verkeerde blog bevind, dís gewoonlik wat die reëls gedurende eksamentyd is:
Jy moet soms die tyd op die bord skryf om te sê hoeveel tyd nog oor is, want blykbaar weet hoërskoolleerlinge nog steeds nie hoe om tyd uit te werk nie.
Hou ‘n boek op jou tafel oop en lees elke 5 minute ‘n reël sodat jy nie uitgevang word nie. Dalk sal jy teen die einde van die sessie ‘n bladsy lees.
Loop deur die leerders en verbeel jy is vasgevang in ‘n snaakse situasie, bv. jy is ‘n model op die loopplank, jy is op ‘n seerowerskip en moet op die plank loop, jy is ‘n lugwaardin in ‘n noodsituasie.